Twillvævet badekåbe i hør og bomuld. Høren på ydersiden tilføjer en smuk naturlig tekstur og bomulden på indersiden giver en blød og behagelig fornemmelse. Lin badekåben i farven Cashmere har et enkelt og tidløst udtryk med kimonokrave og Georg Jensen Damasks ikoniske logo broderet på bærestykket i nakken. Badekåben har lommer, bindebånd i taljen og ærmelængden kan let tilpasses med et opsmøg, hvor indersiden har en smuk piping. Det er muligt at personliggøre badekåben med navn eller initialer broderet tone i tone på venstre lomme. Der kan broderes op til 8 tegn (inkl. eventuelle punktummer og mellemrum). Navne broderes med stort begyndelsesbogstav, mens initialer udelukkende broderes med store bogstaver. Ved navnebroderi er de højeste bogstaver 9 mm høje, mens initialer broderes med en bogstavshøjde på 10,5 mm. Hvis du vælger at få broderet navn eller initialer, hæver vi betalingen umiddelbart efter ordreafgivelsen. Da varen fremstilles efter dine ønsker, kan den ikke returneres. NB: Navnet skal være godkendt og fremgå af Familieretshusets navneliste.